cyanic-selkie/wikianc huggingface dataset:
Монгол-Энэтхэгийн харилцаа
Улс төрийн харилцаа
Монгол Улсын анхны Ерөнхийлөгч П.Очирбат 1994 онд Энэтхэгт айлчлахдаа, хоёр орны Найрсаг харилцаа, хамтын ажиллагааны гэрээ байгуулж худалдаа, хоёр орны эдийн засаг, эрүүл мэнд, шинжлэх ухаан, аялал жуулчлалын салбарыг хөгжүүлэхээр тохиролцсон.
Ерөнхийлөгч Ц.Элбэгдорж 2009 онд БНЭУ-д айлчлахдаа, хоёр орны харилцааг "Иж бүрэн стратегийн түншлэл"-д хүргэхийн сацуу мэдээллийн технологийн салбарт түлхүү хөгжүүлэх тухай ярилцаж байжээ.
2011 онд Ерөнхийлөгч хатагтай Пратибха Патил, 2015 онд Ерөнхий сайд Н.Моди нар Монголд айлчилж, Н.Моди “Газрын тос боловсруулах үйлдвэр барих тэрбум ам.долларын зээл”-ээ амласнаар хоёр улсын харилцаа эрс шинэ түвшинд хүрсэн юм.
Энэтхэг Улсын Ерөнхий сайд Н.Моди 2015 онд манай улсад айлчлах үеэр талууд Монгол, Энэтхэгийн хамтарсан сургууль байгуулахаар тохирсон билээ. Энэ ажлыг цар тахлын нөхцөл байдал намжсаны дараа эхлүүлэхээр болов.
Монгол Улсын Ерөнхийлөгч Х.Баттулга БНЭУ-ын Ерөнхийлөгч Рам Натх Ковиндын урилгаар 2019 оны 9 дүгээр сарын 19-23-нд Энэтхэг улсад айлчилсан.
Монгол, Энэтхэгийн хамтын ажиллагааны хамтарсан хороо жил бүр хуралддаг.
Монгол оронд гадаадын эрдэм чадалтай олон Элчин сайд ажиллаж байснаас монголчууд бид Энэтхэгийн элчин сайдаар 1989-1999 онд ажиллаж байсан Бакула Ринбүчийг сайн мэддэг. Бакула Ринбүчи багш Монгол орон даяар алдраа цуурайтуулсан хүн юм. Одоо БНЭУ-аас Монгол Улсад суугаа Элчин сайдаар М П Сингх ажиллаж байна. Тэрбээр 2019 оноос хойш Монгол Улсад ажиллаж байгаа бөгөөд Монголчуудад үр өгөөжөө өгсөн хөтөлбөрүүдийг хэрэгжүүлж байна.
Соёл боловсролын харилцаа
1987 оноос эхлэн Энэтхэгийн Соёл, боловсрол, Шинжлэх ухаан, технологийн хамтын ажиллагааны “ITEC” хөтөлбөрийн хүрээнд манай мэргэжилтнүүд урт, богино хугацааны сургалтад хамрагдах болсон. Энэтхэгээс жилд 5-10 багш ирж ажиллах болсноор Улаанбаатар хотноо Монгол-Энэтхэгийн хамтарсан ахлах сургуулийг 2003 оноос байгуулан үйл ажиллагаагаа явуулж байна. Мөн сүүлийн 10-аад жилд МУИС-ийн дэргэд санскрит хэлний тэнхим байгуулах, Төв номын санд хадгалагдаж буй эртний судар номыг тоон бичлэгт оруулах ажлыг Энэтхэгийн техникийн тусламжийн хүрээнд гүйцэтгэжээ.
Улаанбаатар хотноо хоёр орны харилцаа, хамтын ажиллагааны бэлгэдлийг харуулсан түүх дурсгалын хөшөө цогцолбор бий. Түүний нэг нь Махатма Гандийн гудамж болон хөшөө юм. Энэтхэгийн хүчирхэг удирдагчийн нэг байсан Махатма Ганди нь хүч хэрэглэхгүйгээр эвийг эрхэмлэгч улс төрч гэдгээрээ дэлхий дахинд алдаршсан билээ. Харин Энэтхэгийн Шинэ Дели хотноо Улаанбаатар гудамж, Монголпури район байдаг.
Эдийн засаг, худалдааны харилцаа
Сүүлийн жилүүдэд хоёр орны худалдаа, эдийн засгийн харилцаа нэлээд эрчимжиж байна. Монгол улс Энэтхэгээс төрөл бүрийн эм, эмийн түүхий эд, шүлхийн вакцин зэргийг авдаг. Харин сүүлийн жилүүдэд Энэтхэг улс Монгол улсаас уул уурхайн бүтээгдэхүүн, тухайлбал, коксжих нүүрс, хайлуур жонш, зэсийн баяжмал, уран, төмрийн хүдэр зэрэг ашигт малтмал, ноос ноолуур авахыг сонирхож байна.
Монгол улсаас БНЭУ-д хийсэн өндөр дээд хэмжээний айлчлалууд
Mr G. Zandanshatar, Speaker of Parliament of Mongolia (Nov 30-Dec 5, 2021)
Present PM Mr. Kh Battulga, President of Mongolia (Sept 19-23, 2019)
Mr. B. Baatarzorig, Chairman of Civil Service Council (CSC) (2-6 July 2019)
Mr. L. Bold, Member of Parliament (Feb 2019) – for attending Kumbh
Mr. D. Sumiyabazar, Minister of Mining & Heavy Industry (10-12 Feb 2019) – for attending Petrotech 2018 and signing of Contract with EIL and Mongol Refinery
Mr. D. Tsogtbaatar, Foreign Minister of Mongolia (8-10 January 2019) – For Raisina Dialogue Dr. Baymbasuren Lamjav, Vice Minister of Health (Sept-Oct 2018)
Mr. D. Sumiyabazar, Minister of Mining (June 2018)
Mr. D. Zagdjav, Deputy Minister of Mining & Heavy Industry (April 2018)
Mr.Ts. Batbayar, Vice Minister, Ministry of Environment and Tourism (Mar 2018)
Mr. G. Munkhbayar, Minister of Construction & Urban Development (Dec 2016)
Mr. U. Khurelsukh, Deputy Prime Minister (Nov 2016)
Mr. L. Purevsuren, Foreign Minister (April 2016)
Mr. T. Dulamdorj, Deputy Defence Minister (Dec 2016)
Mr. Ts. Elbegdorj, President (2009)
Mr. N. Enkhbayar, Prime Minister (2004)
Mr. Natsagiin Bagabandi, President (2001)
Mr. Natsagiin Bagabandi, Speaker of Parliament (1996)
Mr. Ochirbat, President (1994)
Mr Bathmunkh, Chairman of the Presidium (Mar 1989)
Mr. U. Tsendenbal, Prime Minister (1973)
Mr U. Tsendenbal, Chairman of the Presidium (1959)
БНЭУ-аас Монгол улсад хийсэн өндөр дээд хэмжээний айлчлалууд
Shri Kiren Rijiju, Minister of Law and Justice (June 13-16, 2022) with relics
Shri Dharmendra Pradhan, Minister of Petroleum (Oct 8-10, 2019)
Shri Kiren Rijiju, MoS (Home), (3-6 July 2018) for 2nd AMCDRR
Shri Rajnath Singh, Minister of Home Affairs (21-24 June 2018)
Smt Sushma Swaraj, EAM (24-26 April 2018)
Shri Hamid Ansari, Vice President (2016) for ASEM meeting
Smt Sumitra Mahajan, Lok Sabha Speaker (2016)
Shri Narendra Modi, Prime Minister (May, 2015)
Smt Pratibha Devisingh Patil, President (2011)
Smt Meira Kumar, Lok Sabha Speaker (2010)
Shri GMC Balayogi, Lok Sabha Speaker (2001),
Shri Krishan Kant, Vice-President (1999)
Shri P.A. Sangma, Lok Sabha Speaker (1997)
Shri K. R. Narayanan, Vice-President (1996),
Shri Shivraj Patil, Lok Sabha Speaker (1995),
Dr. Shankar Dayal Sharma, Vice-President (1992),
Shri R. Venkataraman, President (1988)
Dr. Balram Jhakhar, Lok Sabha Speaker (1985),
Dr. G.S. Dhillon, Lok Sabha Speaker (1974),
Dr. S. Radhakrishnan, Vice-President (1957)
Хөрсний pH
Хөрсний рН гэдэг нь хөрсний хүчиллэг эсвэл шүлтлэгийн хэмжээс юм. рН нь усан уусмал дахь идэвхтэй устөрөгчийн ионы (, илүү торуулбал гидрони катионы ) сөрөг аравтын логарифмтэй (10 суурьтай логарифм) тэнцэнэ. Усан уусмалд энэ нь -1 ээс 14 хооронд байх ба 7 нь саармагийг илэрхийлнэ. рН долоогоос доош үед хүчиллэг, дээш үед шүлтлэг. Хөрсний рН нь гол (master) хувьсагч ба түүнээс хөрсний олон химийн процессууд хамаарна. Ялангуяа, рН нь ургамлын тэжээлийн хүртээмжид, тэжээлийн бодисуудын химийн хэлбэрийг тодорхойлох замаар нөлөөлдөг. Хөрсний рН-ийн тохиромжтой (оптимум) хэмжээ дийлэнх ургамлын хувьд 5.5 аас 7.0 хооронд байдагч, олон ургамлууд энэ хязгаараас гаднах рН-д амжилттай ургах чадвартай (дасан зохицолтой) байдаг.
Хөрсний pH-ийн хэмжээний ангилал
АНУ-ын ХААЯ-ны Байгалын Нөөцийг Хамгаалах Албанаас дараах хөрсний рН хэмжээний ангилалыг гаргасан:
Хөрсний хүчиллэгийн эх үүсвэр
Хөрсний хүчиллэг нь хөрсний гадаргууд шингэсэн хөрсний уусмал дахь H+ ба Al3+ ионуудаас гаралтай. Хэдийгээр, рН нь уусмал дахь H+ хэмжээ ч, 4 - 6 хооронд рН-тай хүчиллэг хөрсүүдийн хувьд Al3+ нь чухал үүрэгтэй. Al3+ устай (H2O) урвалд орж, илүүдэл H+ ионыг ялгаруулан AlOH2+ ба Al(OH)2+-г үүсгэнэ. Al3+ ион бүр гурван H+ ионыг үүсгэх чадвартай. Бороо, бордооны хэрэглээ, ургамлын үндэсний идэвхижил, хөрсний анхдагч ба хоёрдогч эрдсүүдийн элэгдэл зэрэг өөр олон процессууд хөрсний хүчиллэгт хувь нэмэрээ оруулдаг. Хөрсний хүчиллэг нь мөн бохирдлын шалтгаантай байж болно: хүчлийн бороо, уурхайн овоолго, г.м..
Хүчилжсэн хөрс
Хүчиллэг хөрсөнд ургаж буй ургамалуудад, хөнгөн цагааны (Al), устөрөгчийн (H), манганы (Mn) хордлогын, мөн кальцийн (Ca) ба магнийн (Mg) дутагдлын шинж тэмдэгүүд илэрч болно.
рН 4-с доош үед H+ ионууд нь ургамлын үндэсний эс мембрануудыг гэмтээдэг.
Манган агуулсан эрдсийн өндөр агууламжтай хөрсөнд, рН 5.6 ба түүнээс бага тохиолдолд манганы хордлого илрэх боломжтой. Хөнгөн цагаантай нэгэн адил манганы уусах чанар рН буурах тусам огцом нэмэгдэж манганы хордлогыг бий болгодог. Манган нь ургамлын чухал тэжээл учир ургамал түүнийг навч уруугаа тээвэрлэдэг. Манганы хордлогын тод шинж тэмдэг бол навч үрчлээстэж умайх юм.
Тэжээлийн хүртээмжтэй хэлбэр ба pH хоорондын хамаарал
Ургамалд их хэмжээгээр шаардагдах тэжээлүүдийг макротэжээлүүд гэх ба үүнд, азот (N), фосфор (P), кали (K), кальци (Ca), манган (Mg), хүхэр (S) зэрэг багтана. Маш багаас, өчүүхэн төдий ашиглагддаг тэжээлийг микротэжээл гэх ба тэдгээр нь ургамлын үндсэн бүрдүүлэгчид биш ч ургамлын ургалтад зайлшгүй шаардлагатай. Микротэжээлд бор (B), хлор (Cl), манган (Mn), төмөр (Fe), цайр (Zn), зэс (Cu), молибден (Mo), никель (Ni) зэрэг багтана. Макро ба микротэжээлүүдийн аль альных нь хүртээмжтэй байдал хөрсний рН-с хамаарна. Сул ба дунд шүлтлэг хөрсөнд молибден ба макротэжээлүүдийн (фосфороос бусад) хүртээмж нэмэгддэг бол P, Fe, Mn, Zn Cu, Co зэрэг тэжээлийнх буурдаг нь ургамлын ургалтад сөргөөр нөлөөлдөг. Хүчиллэг хөрсөнд микротэжээлүүдийн (Mo ба B эс тооцвол) хүртээмж нэмэгддэг. Аммиак эсвэл нитрат  хэлбэртэйгээр, азотын фиксацийн үүсэлтэй эсвэл нэмэлт бордоогоор өгөгдөж ууссан азотын аль аль нь рН 6-8 хооронд хамгийн өндөр концентрацитай байна. Хүртээмжтэй азотын хэмжээ нь хүртээмжтэй фосфорын хэмжээтэй харьцуулахад рН-д бага мэдрэмтгий байдаг. Фосфорын (P) хувьд ургамалд шингэцтэй байхын тулд хөрсний рН 6.0-7.5 хооронд байх шаардлагатай. рН 6.0-с бага тохиолдолд Р нь төмөр (Fe) ба хөнгөн цагаантай (Al) уусдаггүй нэгдлийг үүсгэж эхэлдэг бол 7.5-с их тохиолдолд кальцитай (Ca) уусдаггүй нэгдлийг үүсгэдэг. Нийтэд нь авч үзвэл тэжээлүүдийн хүртээмжтэй байх оптимум рН 5.5-6.5 хооронд оршино.
Гадаад холбоос
Ангилал:Хөрс судлал Ангилал:Хөдөө аж ахуйн хэмжилтийн нэгж Ангилал:Ойн аж ахуй Ангилал:Ургамлын тэжээл Ангилал:Хүчил ба шүлт
Сунь Ятсений улсын их сургууль
Одоогийн байдлаар тус сургуулийн багш нар салбарын болон төрийн албан хаагчидтай ойр харилцаатай байдаг бөгөөд олонхи нь элит албан тушаалтнууд, албан ёсны сэтгүүлчдийн танхимын судлаачид, ТББ-ын зөвлөхүүдээр ажиллаж байна, мөн их дээд сургуулийн төгсөгчид нь Хууль ёсны Юань улсын Ерөнхийлөгч, Каошиун хотын захирагч, дэлхийн 500 том компанийн олон тооны гүйцэтгэх захирлуудыг багтаажээ.
Гадаад холбоос
Ангилал:Тайваний их дээд сургууль Ангилал:Гаошюн
Honeymoon
Ханимүүнь (англи латинаар Honeymoon, маягтай бичсэн нь Honey Moon, кирилл монгол дуудлага нь Ханимүүнь) - Монгол улсын охидын хамтлаг.
Эх сурвалж
Ангилал:Монголын хамтлаг
Тоглож болохгүй нас
Ангилал:21-р зууны монгол кино Ангилал:Монгол кинонууд Ангилал:Уран сайхны кино
Арканзас гол
Арканзас гол нь 2364 километр урттай, Америкийн Нэгдсэн Улсын Миссисипи мөрний нэгэн цутгал гол юм.
Урсгал
Арканзас голын эх нь Колорадо Муж Улсын төв хэсгийн жижиг хот болох Ледвилл орчмын Хадат уулын Севотчийн нуруу бөгөөд энэ нь Денвер хотоос баруун урагш 130 километр орчим зай юм. Гол дорно зүгт Их Талыг (Great Plains) дамжин урсахдаа Пүэбло, Уичито, Талса, Литл Рок хотуудаар дайран, эцэст нь АНУ-ын Муж Улс болох Миссиссиппитэй ижил нэртэй мөрөнд цутгадаг.
Рокки уулнаас уруудан Их Тал руу урсахдаа Арканзас гол хад чулуу ихтэй, эгц налуу олон хавцлаар ихээхэн хүчтэй урсана. Эдгээр хавцлуудын нэг нь Канон Ситийн баруун талд орших Роял Горж (Royal Gorge, монголоор үгчлэн орчуулбал: „Хааны хавцал“) байх бөгөөд 300 метрийн өндөрт Хааны Хавцлын Гүүр (Royal Gorge Bridge) гэх нэртэй дүүжин гүүр байдаг нь 2001 оныг хүртэл дэлхийн хамгийн өндөрт баригдсан дүүжин гүүрт тооцогдож байв.
Эшлэл
Ангилал:Хойд Америкийн гол мөрөн Ангилал:Арканзасын гол мөрөн Ангилал:Колорадогийн гол мөрөн Ангилал:Канзасын гол мөрөн Ангилал:Оклахомагийн гол мөрөн Ангилал:Ариун гол мөрөн
Лана Дел Рей
Элизабет Вулридж Грант (1985 оны 6-р сарын 21-нд төрсөн) буюу Лана Дел Рей нэрээр алдартай Америкийн дуучин, дууны шүлэг зохиогч юм. Түүний хөгжим нь эмгэнэлт романс, гламур, меланхоли зэрэг сэдвүүдийг орчин үеийн болон 1950-1960-аад оны Америкийн поп соёлтой байнга ишлэж кино урлагийн чанартай дурдаж харуулсан гэдгээрээ өндөр үнэлэгддэг. Тэрээр 6 удаа Грэмми, Алтан бөмбөрцөг шагналд нэр дэвшсэнээс гадна Brit Awards, Billboard Women in Music, MTV Europe Music Awards тус тус 2 удаа, Satellite Award зэрэг төрөл бүрийн шагналын эзэн юм. Түүнийг "21-р зууны хамгийн нөлөө бүхий дуу зохиогчдын нэг" хэмээн Hitmakers Awards дээр Variety сэтгүүлээс онцолсон. Rolling Stone Дел Рэйг бүх цаг үеийн хамгийн н шилдэг 200 дуучны жагсаалтад оруулсан (2023), мөн Их Британийн Rolling Stone сэтгүүл түүнийг 21-р зууны Америкийн шилдэг дуу зохиогчоор нэрлэсэн (2023). Time сэтгүүл 2012 онд Дел Рэйг дэлхийн хамгийн нөлөө бүхий 100 хүний нэгээр нэрлэжээ
Хөгжмийн хэв маяг
Дел Рэйг " alt-pop " эсвэл альтернатив поп уран бүтээлч гэж нэрлэсэн. Түүний уран бүтээлүүдийг трип хоп, хип хоп, lo-fi, болон трап элементүүдтэй хослуулан поп, рок, дрим-поп, барокко-поп, инди-поп, психоделик рок, гэж янз бүрээр ангилдаг. Дебют нээлтээ хийхдээ зарим шүүмжлэгчид Лана Дел Рэй-ийн хөгжмийг "Холливудын sadcore " гэж тодорхойлсон. Дел Рэй-ийн уран бүтээлүүд Америкийн 1950, 1960-аад оны хөгжмийг санагдуулам танил, хуучны ч гэж хэлж болохуйц өнгө аяс бүхий хүчтэй элементүүд нь Idolator- ийг альтернатив поп гэж ангилахад хүргэсэн. Лана Artistdirect сэтгүүлд өгсөн ярилцлагадаа "Би 50-иад онд төрөөгүй ч тэнд байсан юм шиг санагдаж байна" хэмээн дэлгэрүүлж ярьжээ.
Ном зүй
Ангилал:Айвор-Новелло шагналтан Ангилал:BRIT Award шагналтан Ангилал:1985 онд төрсөн Ангилал:Articles with hCards Ангилал:Short description is different from Wikidata
2019 оны жүдогийн дэлхийн аварга шалгаруулах тэмцээн
2019 оны жүдогийн дэлхийн аварга шалгаруулах тэмцээн 2019 оны 8 сарын 25-наас 9 сарын 1-нд Япон улсын Токио хотноо зохион байгуулагдсан.
Цахим холбоос
Ангилал:Жүдогийн дэлхийн аварга шалгаруулах тэмцээн
Чүлтэм
Одоогийн Дундговь аймгийн Говь-Угтаал сумын нутгийн бөх. 1875 онд төрсөн.
Чүлтэм аварга их даншигт 1 удаа, уул тайлгад 1 түрүүлж, 3 үзүүрлэсэн. Нийтдээ Монгол наадамд 2 түрүүлж 3 үзүүрлэсэн байна. Түүний хүү Сугар 1921 оны уул тайлгад шөвгөрч начин цолонд хүрч байжээ.
Ангилал:Даян аварга Ангилал:Дундговийнхон Ангилал:Монголчууд Ангилал:1875 онд төрсөн Ангилал:20-р зуунд өнгөрсөн
Курманбек Бакиев
Курманбек Салиевич Бакиев (киргиз. Салы уулу Курманбек; 1949 оны 8-р сарын 1-нд ЗХУ-ын Зөвлөлт Киргиз Улсын Жалал-Абад мужийн Масадан хотод төрсөн) - Киргизийн улс төр, төрийн зүтгэлтэн, "Киргизийн ардын хөдөлгөөн" улс төрийн эвслийн удирдагч (2004-2005), Киргиз улсын Ерөнхий сайд (2000-2002, 2005). Ерөнхийлөгч Аскар Акаевын эсрэг “Алтанзул цэцэг”-ийн хувьсгал ын давалгаан дээр Засгийн эрхэнд гарч Бүгд Найрамдах Киргиз Улсын Ерөнхийлөгч 2005-2010 онд байсан. 2009 онд Киргизийн ерөнхийлөгчөөр дахин сонгогдсон. 2010 оны 4-р сарын 7-15-нд болсон хувьсгалын үеэр түүнийг сөрөг хүчнийхэн түлхэн унагаж, эх орноо орхин Беларусь улсад улс төрийн цөллөгт байгаа.
Намтар
1974-1976 онд Зөвлөлтийн армид цэргийн алба хааж дуусгаад Курманбек Куйбышев руу буцаж ирээд Масленниковын үйлдвэрт V зэргийн цахилгаан механикчаар ажиллаж эхэлсэн. 1978 онд Курманбек Бакиев Куйбышев хотын Политехникийн дээд сургуулийн автоматжуулалт, хэмжих хэрэгслийн ангийг цахим тооцолон бодох техникийн мэргэжлээр төгссөн. 1979 онд Курманбек Бакиев Жалал-Абад руу нүүж, үйлдвэрийн ахлах инженер, дараа нь 1983 он хүртэл үйлдвэрийн дарга, 1985 онд Бакиев ЗХУ-ын Цахим аж үйлдвэрийн яамны Кок-Жангак хот дахь "Профил" үйлдвэрийн захирал болжээ.
1990 онд Кок-Жангак хотын ЗХУ-ын Коммунист Намын хорооны нэгдүгээр нарийн бичгийн дарга, дараа нь хотын Ардын депутатуудын Зөвлөлийн дарга болсон.
1991-1992 онд Жалал-Абад мужийн Ардын депутатуудын Зөвлөлийн орлогч даргаар ажиллаж байсан. 1992 онд Бакиев Жалал-Абад мужийн Тогуз-Тороуз дүүргийн төрийн захиргааны даргаар, 1994 онд Киргиз Улсын Төрийн өмчийн сангийн орлогч даргаар томилогдсон. 1995-1997 онд Жалал-Абад мужийн төрийн захиргааны захирагч, 1997-2000 онд Чуй мужийн Төрийн захиргааны даргаар ажиллаж байсан.
Ерөнхий сайд
2000 оны арванхоёрдугаар сарын 21-нд Киргизийн Ерөнхий сайдаар томилогдсон. 2001 оны 2-р сард тэрээр Узбекистаны Ерөнхий сайд Уткир Султановтой "Бүгд Найрамдах Киргиз Улс, Бүгд Найрамдах Узбекистан Улсын хооронд улсын хилийн заагийг тогтоох эрх зүйн үндсийг зохицуулах тухай санамж бичиг"-т гарын үсэг зурсан.
2002 оны 1-р сарын 5-нд Парламентын Хууль зүйн асуудал эрхэлсэн хорооны дарга Азимбек Бекназаровыг Токтогул дүүргийн мөрдөн байцаагчаар ажиллаж байхдаа эрх мэдлээ урвуулан ашигласан хэргээр Жалал-Абад хотод баривчилжээ. 2002 оны 3-р сарын 17-нд Аксийск мужийн оршин суугчид Киргизийн нутаг дэвсгэрийн нэг хэсгийг (90 мянган га) Хятадад шилжүүлэхийг эсэргүүцэж эхэлсэн.
2002 оны 10-р сард Бакиев Ала-Букагийн 15-р тойрогт Бүгд Найрамдах Киргиз Улсын Жогорку Кенеш (ардын төлөөлөгчдийн хурал)-д сонгогдсон. 2003 оны 2-р сард Бакиев "Киргизийн бүс нутаг" хэмээх төв үзэлтэй депутат бүлэгт элсэв.
2004 оноос - "Киргизстаны ардын хөдөлгөөн" улс төрийн хүчний холбооны төв зөвлөлийн дарга болж 2005 онд Киргизийн Ерөнхий сайдаар дахин томилогдсон.
2005 онд Киргизийн ерөнхийлөгч Аскар Акаев ыг огцрохыг шаардсан сөрөг хүчний томоохон жагсаал цуглаан болсон. Эдгээр үйл явдлуудыг "алтанзул цэцгийн хувьсгал" гэж нэрлэдэг.
2005 оны 3-р сарын 24-нд Аскар Акаев (өөрийн аюулгүй байдлын үүднээс) улс орноо орхихоор болжээ. Ерөнхий сайд Курманбек Бакиев ерөнхийлөгчийн ээлжит бус сонгууль хүртэл төрийн тэргүүнээр түр ажилласан. Бакиев өөрөө болон сөрөг хүчний удирдагч Феликс Кулов нарыг гол нэр дэвшигчид гэж үзжээ. Гэвч Кулов ялбал Куловыг Ерөнхий сайдаар томилно гэж амласныхаа хариуд Бакиевийн талд нэрээ татсан. Улмаар Курманбек Бакиев сонгуульд үнэмлэхүй ялалт байгуулсан юм.
Ерөнхийлөгч
К.Бакиев ерөнхийлөгч болсныхоо дараа "алтанзул цэцгийн хувьсгал"-д оролцсон сөрөг хүчний удирдагчдын заримыг дээд албан тушаалд томилсон. Феликс Кулов Ерөнхий сайд болж удалгүй Ерөнхий сайд, ерөнхийлөгч хоёрын харилцаа хүйтэрсэн байна.
2006 оны 1-р сарын 26-нд Кулов Үндэсний аюулгүй байдлын албаны дарга Таштемир Айтбаевыг "гэмт хэрэг үйлдсэн" гэж буруутган огцруулахыг шаарджээ. Киргизийн парламентын депутатууд Куловын талд байсан бөгөөд тэрээр мөн Ерөнхийлөгч Бакиевт Айтбаевыг албан тушаалаас нь огцруулахыг санал болгосон байна.
2006 оны 2-р сарын 3-нд Бакиев парламентад үг хэлж, депутатуудын ажлыг хурцаар шүүмжилж, тэднийг улс төрийн хурцадмал байдлыг дэвэргэж байна гэж, Феликс Куловыг энэ үйл явцыг өөгшүүлж, эрх мэдлийг гэмт хэрэг гэж нэрлэгдэх явдлыг тойрсон гэж буруутгав. 2006 оны хоёрдугаар сард Ерөнхийлөгчийн засаг захиргаа Бакиевтэй зөрчилдөж байсан Киргизийн парламентын дарга Омурбек Текебаевыг огцрохыг шаардсан. Парламентад гурван долоо хоног үргэлжилсэн маргааны эцэст Текебаев огцорчээ. 2007 оны 1-р сарын 29-нд Ерөнхий сайд Куловыг мөн огцруулсан байна.
2007 оны 2-р сарын 9-нд Бакиев парламент болон Ерөнхий сайдтай хийсэн зөрчилдөөнөөс дүгнэлт гаргасны дараа Киргизийн Үндсэн хуульд нэмэлт, өөрчлөлт оруулах хүсэлтэй байгаагаа зарлав. Үүнд дараахь өөрчлөлтүүдийг санал болгов.
2009 оны долдугаар сарын 23-нд Киргиз улсад Ерөнхийлөгчийн сонгууль болсон. Ерөнхийлөгч Курманбек Бакиев 80 хувийн ирцтэйгээр 90 орчим хувийн санал авчээ. Ажиглагчид эдгээр сонгууль шударга болсон эсэхэд эргэлзэж байжээ.
2009 оны 8-р сарын 2-нд тангараг өргөх ёслол болж, Бакиев 2009-2014 он хүртэл Киргизийн ерөнхийлөгчөөр хоёр дахь удаагаа албан тушаалдаа орсон.
Огцролт ба цагаачлал
2010 онд сөрөг хүчнийхэн Ерөнхийлөгч Бакиевыг огцрохыг шаардсан томоохон жагсаал цуглаан болсон. 2010 оны 4-р сарын 7-нд сөрөг хүчнийхэн болон Дотоод хэргийн яамны хоорондох мөргөлдөөн зэвсэгт хувьсгал болон даамжирч, сөрөг хүчнийг дэмжигчид нийслэл Бишкек болон засаг захиргааны гол барилгуудыг эзлэн авав. Бакиев нийслэлээс Жалал-Абад муж руу зугтан явсан байна.
Дөрөвдүгээр сарын 15-нд Жалал-Абад хотод сөрөг хүчний удирдагчид болон Бакиев нарын хооронд хэлэлцээ болов. Сөрөг хүчнийхний шахалтаар Бакиев аюулгүй байдлын баталгааны хариуд огцрох өргөдлөө өгөхөөр болсон. Бакиев тэр өдрөө Киргизээс гарч, Казахстан ы Тараз хот руу нисч, 4-р сарын 16-нд Казахстанд байхдаа Киргизийн ерөнхийлөгчийн албан тушаалаас огцрох тухай бичигт гарын үсэг зурсан байна. Улмаар түр Засгийн газар мөргөлдөөн дууссаныг зарлав.
2010 оны дөрөвдүгээр сарын 19-нөөс хойш Курманбек Бакиев Беларусь улсад байгаа бөгөөд Ерөнхийлөгч Александр Лукашенко түүнд улс төрийн орогнол олгосон юм.
2021 оны долдугаар сард Курманбек Бакиевыг "Кумтор"-ын алтны уурхайтай холбоотой Киргикз улсын Прокурорын газар авлигын хэрэгт буруутгаж эрэн сурвалжлах жагсаалтад оруулсан байна.
Гэр бүл
Бакиев өөрийн сурч байсан Самара хотод эхнэр Татьяна Васильевна, орос үндэстэнтэй танилцаад сүүлд гэрлэсэн байна. Энэ гэрлэлтээс хүү Марат, Максим Бакиев нар төржээ.
Курманбек Бакиевын хоёр дахь (хамтран амьдрагч) эхнэр 2005 онд хүү, 2000 онд охин төрүүлсэн. 2010 оны 4-р сарын 19-нд тэрээр хоёр дахь эхнэр, хоёр бага насны хүүхдийн хамт Киргизээс Беларусь руу зугтан явсан ажээ.
Ганхуягийн Шийлэгдамба
Ганхуягийн Шийлэгдамба (1975 оны 3 сарын 10-нд Өвөрхангай аймгийн Баруунбаян-Улаан суманд төрж, 2021 оны 11 сарын 2-нд нас барсан) нь Монгол Улсын Байгаль орчны, мөн Эрүүл мэнд, спортын сайдаар ажиллаж байсан улс төрч.
Боловсрол
Шийлэгдамба нь 1982-1992 онд Арвайхээрт дунд сургууль, 1992-1996 онд ГХДС-ийн аялал жуулчлалын анги, 1997 онд Лондон хотын “Center London” коллеж, 1998 онд Удирдлагын хөгжлийн институт, 2004 онд Нидерландын Маастрихтын их сургууль, 2008-2010 онд Австрали улсын Мельбурн хот дахь Чарльз Старт их сургуулийг тус тус төгссөн.
Ажилласан байдал
Тэрбээр 1996-1998 онд Монгол мэдлэг дээд сургуульд багш, 1998-2000 онд "Баянговь жуулчин" ХХК-ийн захирал, 2000-2004 онд Засгийн газрын хэрэгжүүлэгч агентлаг Аялал жуулчлалын газрын дарга, 2004-2007 онд Зам тээвэр, аялал жуулчлалын дэд сайд, 2007-2008 онд Байгаль орчны сайд, 2012-2015 онд МАХН-ын Ерөнхий нарийн бичгийн дарга, 2014-2016 онд Эрүүл мэнд, спортын сайд, 2018-2020 онд Өвөрхангай аймгийн МАХН-ын дарга, 2018 оноос "Эх нутаг" ТББ-ийн тэргүүн, “МОНРОС ЭКО” ХХК-ийн Төлөөлөн Удирдах Зөвлөлийн даргаар ажиллаж байлаа.
Албан тушаалын хэрэг
Эрүүл мэнд, спортын сайдаар ажиллаж байсан Шийлэгдамбыг 2015 оны 11 сарын 4-нд Авлигатай тэмцэх газар 500 сая төгрөгийн авлигын хэрэгт буруутган ажлын өрөөнөөс нь баривчилж саатуулсан. Энэ талаараа тэрбээр МАХН-ын ерөнхий нарийн бичгийн даргын хувьд намын санхүүжилтийг хариуцаж байсан гэж тайлбарлаж байв.
Улмаар Анхан шатны шүүхийн захирамжаар 2015 оны 11 дүгээр сарын 18-ны өдрөөс яллагдагчаар тооцон цагдан хорьсон юм. 2017 оны 8 сард Сүхбаатар дүүргийн Эрүүгийн хэргийн анхан шатны шүүх Г.Шийлэгдамбыг албан тушаалтан хээл хахууль өгөгчийн ашиг сонирхлын үүднээс гүйцэтгэх ёсгүй үйлдлийг хийхээр урьдчилан амлахгүйгээр давтан онц их хэмжээний хээл хахууль авсан гэмт хэрэг үйлдсэн гэм буруутайд тооцож, 2002 оны Эрүүгийн хуулийн 268 дугаар зүйлийн 268.2 дахь хэсэгт зааснаар 1 сая төгрөгийн эд хөрөнгө хурааж, 5 жил 1 сар хорих ялаар шийтгэсэн.
Нийслэлийн Эрүүгийн хэргийн давж заалдах шатны шүүх уг хэргийг 2017 оны 11 дүгээр сарын 2-ны өдөр хянан хэлэлцээд анхан шатны шүүхийн шийдвэрийг хэвээр үлдээж шийдвэрлэсэн юм.
2018 оны 2 сарын 9-нд Улсын Дээд шүүхийн хяналтын шатны эрүүгийн хэргийн шүүх хуралдаанаас Г.Шийлэгдамбад оногдуулсан ялыг хөнгөрүүлэн, нийтийн албанд томилогдох эрхийг 4 жил хасаж, 4 жил 6 сар хорих болгон өөрчилжээ.
Ангилал:Монголын эрүүл мэнд ба спортын сайд Ангилал:Монголын байгаль орчны сайд Ангилал:Баруунбаян-Улааны хүн Ангилал:Монголчууд Ангилал:1975 онд төрсөн Ангилал:1975 онд төрсөн
Оюунлаг бүрэн дунд сургууль
Та бүхний итгэл, дэмжлэг, хамтын ажиллагааны хүчинд өнөөдөр тус сургууль маань өөрийн хичээлийн байр, сургалт хүмүүжлийн цогц хөтөлбөртэй болж, мэдээлэл зүйн сүүлийн үеийн ололт амжилтуудыг сургалтандаа ашиглаж, улс хотынхоо хэмжээнд сургалтынхаа төвшин чанараар тэргүүлэх сургуулиудын хэмжээнд хүрчээ.
2015 он
Ангилал:Монголын сургууль
Дурлал сүйтгэгч
«Дурлал сүйтгэгч» — 2016 онд Монгол улсад монгол хэлээр бүтсэн хайр дурлалт, уянгын уран сайхны кино.
Ангилал:21-р зууны монгол кино Ангилал:Монгол кинонууд Ангилал:Уран сайхны кино
Чинхуа улсын их сургууль
Чинхуа улсын их сургууль (товч. ЧХУИС; 國立清華大學) — Тайвань орны Шиньжүд байгаа, 1911 онд үүсэн байгуулагдсан их сургууль.
Ангилал:Тайваний их дээд сургууль Ангилал:Шиньжү
Гашуунбургаст
Гашуунбургаст (Гашун-Бургуста, Һашун Бурһуста, 1961-1991 онд Партизан) — Халимаг орны Хөтөчнарын районы 400-500 хүнтэй суурин.
Зүүлт
Ангилал:Халимагийн суурин
Хожуу Хань (947-951)
Хожуу Хань (хят: 后汉; пиньинь: Hòu Hàn) бол 947 онд шато түрэг угсааны Лю Жыюань жанжины байгуулсан улс. Тэрээр 947 онд Киданы арми Хожуу Жинь улсыг мөхөөж, шато түргийн жанжин Лю Жыюанийг тоглоомын хаан болгож Хань улсыг байгуулж өгөөд, Киданы арми нутгийн зүг буцсан. Гэвч Лю Жыюаний засаглал 4 жил үргэлжлээд хятад жанжин Гуо Вэй бослого гаргаж, нийслэл хот Кайфэн хотыг эзлэн Хожуу Жоу улсыг байгуулсан. 951 онд Хожуу Хань улс мөхөх үед Лю Жыюаний дүү Лю Минь өөрийн харъяат нутаг Тайюань орчмын газарт Умард Хань улсыг байгуулж, 979 он хүртэл оршин тогтноод Сүн улсад эзлэгдсэн түүхтэй.
Холбоотой хуудас
Ангилал:Хятадын династи
Ли Калхун
Ли Күйнси Калхун (Lee Quincy Calhoun, 1933 оны 2 сарын 23 – 1989 оны 6 сарын 21) нь 110 метрийн халхалттай гүйлтийн олимпын хошой аварга, АНУ-ын хөнгөн атлетикч юм.
Намтар
Миссиссиппи муж улсын Лаурелд төрсөн Ли Калхун Хойд Каролинагийн төв их сургуулийг төлөөлж 1956, 1957 онуудад Үндэсний Коллежийн Биеийн Тамирын Холбооны 12 ярдын халхалттай гүйлтийн аварга болсон. Мөн Сонирхогчдын Хөнгөн Атлетикийн Холбооны 1956, 1959 оны 110 метрийн, 1959 оны 120 ярдын халхалттай гүйлтийн аварга болжээ.
1956 оны зуны олимпод Калхун гайхалтай амжилт үзүүлэн, шигшээ уралдаанд хувийн дээд амжилтаа бараг 1 секундээр ахиулан 13.5 секундын амжилттайгаар алтан медаль хүртэв. Ингэхдээ барианы өмнө шунгаснаар багийн анд Жак Дэвисээс мөрөө барианы шугамд түрүүлэн хүргэсэн. Энэ аргыг Калхун Дависаас сурсан гэдэг.
1958 онд Калхун Сүйт залуу ба бүсгүй телевизийн цуврал шоунаас бэлэг авсан хэргээр эрхээ хасуулж, 1960 оны олимпод оролцох эсэх нь бүрхэг болов. Гэсэн ч Ромын олимпын өмнөхөн 13.2 секунд гүйж дэлхийн дээд амжилтыг давтан, түрүүлэх хамгийн өндөр магадлалтай тамирчин гэгджээ. Улмаар олимпод 13.98 секунд гүйж, багийн анд Вилли Мэйгээс 0.01 секундын зөрүүтэйгээр барианд орсноор олимпод 2 дахиа түрүүлжээ.
Зодог тайлсны дараа их сургуулийн гүйлтийн дасгалжуулагч болсон Калхун эхлээд Грамблинг мужийн их сургууль, дараа нь Иелийн их сургууль, эцэст нь Баруун Иллинойн их сургуульд ажиллаж байв. Тэрбээр 1976 оны зуны олимпод туслах дасгалжуулагчийн хувиар оролцсон.
Калхун 1974 онд АНУ-ын үндэсний хөнгөн атлетикийн алдрын танхимд сонгогджээ.
Ли Калхун 56 насандаа Пеннсильвани муж улсын Эрид нас нөгчсөн юм.
Эшлэл
Ангилал:110 метрийн саадтай гүйлтийн олимпын аварга Ангилал:АНУ-ын 110 метрийн саадтай гүйгч Ангилал:АНУ-ын олимпын аварга Ангилал:1956 оны зуны олимпод оролцогч Ангилал:1960 оны зуны олимпод оролцогч Ангилал:1988 оны зуны олимпод оролцогч Ангилал:АНУ-ын олимпын оролцогч Ангилал:Хойд Каролинагийн Төв Их Сургуулийн төгсөгч Ангилал:Америкчууд Ангилал:1933 онд төрсөн Ангилал:1989 онд өнгөрсөн
Хожуу Жоу
Хожуу Жоу (хят: 后周; пиньинь: Hòu Zhōu) нь 951 онд Хожуу Хань улсын хятад жанжин Гуо Вэйгийн байгуулсан улс. Таван улс, арван ванлигийн сүүлч үед хамаарах улс юм. 960 онд тус улсын харъяат жанжин Жао Куанинь төрийн эргэлтээр хаан ширээг булаан авч Сүн улсыг байгуулсан.
Холбоотой хуудас
Ангилал:Хятадын династи
Жяотун улсын их сургууль
Жяотун улсын их сургууль (товч. ЖТУИС; 國立交通大學) — Тайвань орны Шиньжүд байгаа, 1896 онд үүсэн байгуулагдсан их сургууль.
Ангилал:Тайваний их дээд сургууль Ангилал:Шиньжү
Баавгай болохсон
«Баавгай болохсон» — 2023 онд Монгол улсад монгол хэлээр бүтсэн, нэгэн гэр бүлийн сонирхолтой түүхийг харуулсан уянгын уран сайхны кино. Уг кино нь Каннын кино наадамд танилцуулагдсан Монголын анхны кино юм.
Үйл явдал
Өлзий хүү физикийн олон улсын олимпиадад оролцож түрүүлэхийг зорино. Мөн тухайн үед ээж нь Өлзийг 2 дүүгийн хамтаар өвлийн хүйтэнд орхиод хөдөө яваад өгдөг. Өлзий хэрхэн хүнд нөхцөлийг давж  тулгарсан бэрхшээлийг даван туулж буйг харуулна.
Гаднын холбоос
Ангилал:21-р зууны монгол кино Ангилал:Монгол кинонууд Ангилал:Уран сайхны кино
Баянмөнх (тайж)
Түшээт хан аймгийн Зоригт вангийн хошуу одоогийн Төв аймгийн Өндөрширээт сумын нутгийн бөх. 1795 оны орчим төрсөн.
Барилдааны амжилт
Ангилал:18-р зуунд төрсөн Ангилал:19-р эсвэл 20-р зуунд өнгөрсөн Ангилал:Монголчууд
Чойдориг
Одоогийн Хэнтий аймгийн Галшар сумын нутгийн бөх. 1790 оны орчим төрсөн. 1815 оноос Богдын шавийн нэрийн өмнөөс барилдаж эхэлжээ. 1818 оны их даншигт түрүүлж арслан, 1825 оны уул тайлгад түрүүлж аварга цолонд хүрсэн.
Уул тайлгын наадамд заанаас дээш цол олгодоггүй дүрэмтэй байсан гэдэг. Гэвч энэ дүрэм 1825-1827 оны уул тайлгын наадамд хэрэгжээгүй байна.
Чи нэг нь
Агуулга
Нэгэн дуучин залуу найр наадам хэсч явсаар архичин болов. Эхнэр нь ганц охиноо хөгшин эх дээрээ орхин гадны хүнтэй сууж харь улсыг зорино. Архичин болсон залуу гүдамжинд гарснаар хэн ч түүнийг үгүйлэхээ больж, насан эцэслэхэд түүнийг оршуулах хүнгүй болно. Хожим ганц охин нь анагаах ухааны дээд сургуулийн оюутан болж, араг ясан дээр хичээлээ давтах ажээ. Цэвэрлэгч авгай энэ араг яс ямар хүнийх болох тухай ярихад охин аавынх нь яс гэдгийг мэдсэнээр учир олдоно. Энэхүү киног нэрт дуучин Цэрэнжав агсны гунигт амьдралаас сэдэвлэн зохиожээ. .
Эх сурвалж
Ангилал:1992 оны кино Ангилал:20-р зууны монгол кино Ангилал:Уран сайхны кино Ангилал:Монгол кинонууд Ангилал:Зундуйн Хангал
Терроризм
Байнга системтэй "террор" буюу бусдыг айлган сүрдүүлэх бодлого явуулж хэрэгжүүлэхийг Терроризм (Terrorism, латин хэлний «айдас, аймшиг» гэх утгатай террор хэмээх үгнээс гаралтай) гэнэ. Яг тогтсон тодорхойлолт байхгүй боловч товчдоо терроризм гэж хүч хэрэглэх замаар улс төр, үзэл суртал, эдийн засаг, шашны үзэл бодлын зорилгод хүрэхийг хэлнэ. Энэ үг буюу ойлголт Францын хувьсгалын дараа улс орнуудад тархаж өргөн хэрэглэгдэх болсон.
АНУ-ын хууль тогтоомжид "Холбооны болон улсын хэмжээнд үндэстэн дамнасан бүлэг эсвэл нууц байдалд буй этгээд, байгууллагуудаас ихэвчлэн нийгмийн сэтгэл санаанд нөлөөлөх зорилгоор энгийн иргэд эсвэл байгууллагын эсрэг зориуд үйлддэг улс төрийн зорилготой хүчирхийлэл" гэж үздэг байна. 1960-аад онд олон улсын терроризм гэж онцлог үзэгдэл дэлгэрч эхэлсэн байна.
Терроризмын хэлбэрүүд
Терроризм үйлдэж буй этгээд талаасаа хоёр хуваагддаг:
Зорилгоороо дараах хэсэгт хуваагддаг:
Кибертерроризм
Кибертерроризм нь террорист бүлэглэлүүдээс үзэл суртлын болон улс төрийн хөтөлбөрийг үргэлжлүүлэхэд мэдээллийн технологийн саад тотгорыг ашиглах явдал юм. Энэ нь сүлжээнүүд, компьютерийн систем, харилцаа холбооны дэд бүтцэд халдлагын хэлбэрийг бий болгодог.
Цахим холбоос
Ангилал:Улс төрийн гэмт хэрэг
Мөнх тэнгэрийн хүчин дор
« Мөнх тэнгэрийн хүчин дор » — 1992 онд бүтээсэн Монголын 3 ангит өнгөт уран сайхны кино.
Уран бүтээлчид
Киноны Ерөнхий найруулагч-Бэгзийн Балжинням
Зохиогч – Дүгэржавын Маам, Сэнгийн Эрдэнэ,  Дарамын Батбаяр
Зураглаач – Луузаншаравын Шаравдорж
Зураач- Батцэндийн Пүрэвсүх
Хөгжмийн зохиолч- Нацагийн Жанцанноров
Дууны найруулагч – Б.Самбуу
Эвлүүлгийн найруулагч – Д.Батгэрэл
Эвлүүлэгч – Д.Цэвэлмаа
Гол дүрүүдэд
Чингис хаан –  Агваанцэрэнгийн Энхтайван
Чилүгэн- Жамсрангийн Сүххуяг
Өүлэн эх- Намсрайн Сувд
Бөртэ үжин-  Самбуугийн Сарантуяа
Жамуха -Цэгмэдийн  Төмөрбаатар
Хасар- Бэх-Очирын Жаргалсайхан
Билгүүтэй-  Лайхансүрэнгийн  Лхасүрэн
Жалам-   Даваагийн Сүхбаатар
Борохул-   Дэжидийн  Төмөртогтох
Сүвэдэй  – Ганжуурын  Адилбиш
Мухулай-  Гомбын Равдан
Шихихутаг-  Уухааны Батбаатар
Тоорил хан-   Гомбын Мягмарнаран
Зэв –  Чойнхорын Найдандорж
Зүчи-  Дэлгэрийн Доржсүрэн
Цагаадай-   Осорын Бат-Өлзий
Өгөөдэй-  Уламбаярын Энхбаяр
Тулуй –  Ганпүрэвийн Пүрэвсүрэн
Хулан хатан-   Ёндонгийн  Алтанзул
Хучир  -Санжаагийн Бужгар
Алтан –    Гүржавын Дашдондов
Агуулга
Монголын тулгар төрийг үндэслэгч, их эзэн Чингис хааны амьдралыг харуулсан түүхэн бүтээл. Тэмүүжин хүү 13 наснаасаа эхлэн эцгийн голомтыг залгамжилт залуу насандаа өшт дайсан Татаар иргэдээс өшөөгөө авна. Гэвч хамаг Монголын хаан болох замд нь багын анд Жамуха хамгийн түрүүнд саад болж эцгийн оронд эцэг болсон Хэрэйдийн Тоорил ванг хүртэл түүний эсрэг босгоно.
Эх сурвалж
Ангилал:1992 оны кино Ангилал:Дайны кино Ангилал:20-р зууны монгол кино Ангилал:Уран сайхны кино Ангилал:Монголын кино Ангилал:Түүхийн кино Ангилал:Намтарчилсан кино Ангилал:Чингис хааны тухай кино Ангилал:Бэгзийн Балжинням Ангилал:Нацагийн Жанцанноров
Лян (салаа утга)
Лян гэх хятад үгийн салаа утга:
18 нас: Би чамд хайртай
«18 нас: Би чамд хайртай» — 2016 онд Монгол улсад монгол хэлээр бүтсэн уянгын уран сайхны кино.
Дэлхийн нууц товчоо
“Дэлхийн нууц товчоо” номын түүхэн товчоон
“Дэлхийн нууц товчоо” номыг хүн төрөлхтний соён гэгээрэлд зориулж филосифич О.Төмөр туурвисан.
1 дүгээр бүлэгт философи, ёс суртахууныг сургамжилсан 100 сургааль багтсан.
2 дугаар бүлэгт 2016 оноос 2116 оныг хүртэлх 216 бошго, зөгнөлүүд багтсан.
- 2015-12-06 Анх хэвлэлтээс гарав.
- 2016-01-10 Анхны “9 эрдэнийн алтан номоо” бүтээв.
- 2016-02-25 Улаанбаатар хотод /ТЗДБЧуулга/ албан ёсоор нээлтээ хийсэн. 2020-01-20-ныг хүртэл 21 аймагаа тойрч 3 удаа мөн 54 суманд номын нээлт, танилцуулга “Соён гэгээрлийн 1206 лекц”-ээ хүргэв
- 2016-09-28 Казакстан улсад номын албан ёсны нээлт, танилцуулга болов.
- Казастаны үндэсний төв телевиз болон КазТВ-д ярилцлага өгөв.
- 2016-12-06 “Сокровенная сказание мира” номыг “Арда ООО” компани хэвлэн гаргав.
- 2017-01-05 “Книжный город” номын дэлгүүрээр 10 гаруй улсад худалдаалж эхлэв.
- 2017-02-01 “Bookcity” онлайн захиалгаар худалдаалагдаж эхлэв.
- 2017-02-16 Монгол улсын оюуны өмчийн газраас “Зохиогчийн эрхийн гэрчилгээ”олгов.
- 2017-05-15 Монгол улсын 29 дэх ерөнхий сайд Ж.Эрдэнэбатад “9 эрдэнийн алтан номоо” өргөн барив.
- 2017-05-26 “Чингис хаан” зочид буудалд “9 эрдэнийн алтан номын” 9 коллекцийн нээлт, дуудлага худалдаа болов.
- 2017-09-08 Олон улсын RT агентлаг болон Asiarussia.com сайтад ярилцлага өгөв.
- 2018-08-22 Бээжин хотод номын үзэсгэлэнд оролцохоор очлоо.
- 2018-08-03 Хүй 7 худагт зохион байгуулагдсан “Даншиг наадам 2018” үзэсгэлэнд номын үзэсгэлэн гаргав.
- 2018-08-24 “Соёлын биет бус өвийн ардын урлагын их наадамд” номын үзэсгэлэн гаргав.
- 2018-11-21 ОХУ-д номын үзэсгэлэнд оролцов.
- 2018-01-15 Монгол улсын 5 дахь ерөнхийлөгч Х.Баттулгад “9 Эрдэнийн –алтан номоо” өргөн барив.
- 2019-06-04 БСШУС-ын яам, Монгол улсын Засгийн газраас тус номыг туурвигч О.Төмөрт “Үндэсний бичиг соёлыг дэлгэрүүлэгч”, “Соёлын тэргүүний ажилтан” цол тэмдгээр шагнасан.
- 2020-02-27 Европын шинжлэх ухааны нийгэмлэгээс “Мишель Нострадамусын” нэрэмжит тэргүүн зэргийн одонг Монгол улсад анх удаа, иргэн О.Төмөрт олгосон.
Ганхуягийн Нандинзаяа
Нандинзаяагийн аав Жанчивдоржийн Ганхуяг нь мөн буудлагын тамирчин, дасгалжуулагч бөгөөд Нандинзаяа 13 настайгаасаа буудлагаар хичээллэж эхэлсэн. Нандинзаяа Хүмүүнлэгийн Ухааны Их Сургуулийг олон улсын харилцааны мэргэжлээр дүүргэжээ.
Цахим холбоос
Ангилал:Буудлагын азийн наадмын аварга Ангилал:Монголын буудлагын тамирчин Ангилал:Монголын их сургуулийн төгсөгч Ангилал:Улаанбаатарын хүн Ангилал:Монголчууд Ангилал:1994 онд төрсөн
Балдандоржийн Сумъяабаатар
Марал овогт Балдандоржийн Сумъяабаатар (* 1937 оны 2 сарын 16-нд Сүхбаатар аймгийн Хонгор сумын "Хөрзөнт" нь солонгос хэлний мэргэжилтэн, хэл зүйн ухааны доктор, профессор, Б. Ринчен багшийн “тамгатай шавь" Ким Ир Сэний нэрэмжит БНАСАУ-ын Их Сургуулийг төгссөн.
Проф. Б. Сумъяабаатар Монголын Солонгос судлалыг үндэслэж, дэлхийн Монгол судлалын нэгэн салбар болгож хөгжүүлсэн эрдэмтэн.
ШУА, Хэл зохиолын хүрээлэн, Dankook Их сургууль (kor.), Stockholm Их сургуульд (swed.) тус тус эрдэм шинжилгээ судалгаа хийж байсан. 2009 оноос хойш "Олон улсын Улаанбаатарын их сургуульд" ажиллаж байна.
Эх бичгийн судлал
Чингисийн ач хүү Хубилай, Чингис Өвөөгийнхөө мэлмий гийсний 120жилийн ойг тохиолдуулан, монгол бичгээрээ Монголын анхны Нэвтэрхий толийг зохиолгож хэв сийлж 1282 онд тархаасан гэж хэлэх үгүйсгэшгүй бат үндэс эндээс соёолон гарч ирж байна гэж монголч эрдэмтэн Б. Сумъяабаатар "Хөх Монгол Усын" cударын 12р дэвтэрээс олж батлав.
Дунд зууны Монгол Солонгосын харилцаа
Mонгол солонгос хэл, соёлын харилцан холбоо, ёс заншлыг зэргэцүүлэн судалж, монгол солонгосын өвөг дээдэс эрт цагт одоогийн Буйр нуур, Халхын гол хавьд нутаг савлан байжээ гэж үзсэн. Солонгосын түүхч, археологичид тэр мөрөөр газар дээр нь ирж олон жил судалгаа, малтлага хийж, батлагаажуулсан болно:
Дэлхийн авианы үсгийн судалгаа
Дэлхийн авианы үсгийг дүрс үсгээс гаралтай гэж нийтээр үзэж байгааг дахин хянаж, авианы үсгийг анх зохиохдоо дүрс үсгийг биш, тухайн авиаг хэлэх тэрхэн үеийн өгүүлэх эрхтний байдлыг дууриасан байна гэсэн шинэ санал дэвшүүлж батлcaн.
Эшлэл
Ангилал:Монголч эрдэмтэн Ангилал:Солонгос судлаач Ангилал:Хонгорын хүн Ангилал:Монголчууд Ангилал:1937 онд төрсөн
Елена Романова
Елена Николаевна Романова (Елена Николаевна Рома́нова; гэрлэхээс өмнөх овог Малыхина, 1963 оны 3 сарын 20 – 2007 оны 1 сарын 28) нь Оросын дундын зайн гүйгч, 1992 оны Барселоны олимпын алтан медальт тамирчин эмэгтэй байв. 1991 онд ЗХУ-ын спортын гавьяат мастер цол хүртсэн.
Намтар
Тэрбээр Волгоградын спортын сургуулийг дүүргэсэн. Геннадий Наумовын удирдлага дор бэлтгэл сургуулилт хийж, амжилтаа эрс ахиулжээ. 5,000 м (1990, 1994) болон 3,000 м (1992)-ийн зайд жилийн дэлхийн шилдэг амжилтыг үзүүлж байв. Нөхөр Александр Романов нь мөн нэг багшийн удирдлага дор бэлтгэл хийдэг хөнгөн атлетикч байсан бөгөөд тэд Александр гэдэг хүүтэй. Зодог тайлаад дасгалжуулагчаар ажиллаж байсан Романова 2007 оны 1 сарын 28-нд Волгоград дахь гэртээ нас баржээ.
Эшлэл
Ангилал:ЗХУ-ын 1500 метрийн гүйгч Ангилал:ЗХУ-ын 3000 метрийн гүйгч Ангилал:ЗХУ-ын 5000 метрийн гүйгч Ангилал:ЗХУ-ын 10.000 метрийн гүйгч Ангилал:Оросын 1500 метрийн гүйгч Ангилал:Оросын 3000 метрийн гүйгч Ангилал:Оросын 5000 метрийн гүйгч Ангилал:Оросын 10.000 метрийн гүйгч Ангилал:3000 метрийн гүйлтийн олимпын аварга Ангилал:10.000 метрийн гүйлтийн европын аварга Ангилал:Хөнгөн атлетикийн универсиадын аварга Ангилал:ТУХН-ийн олимпын аварга Ангилал:ЗХУ-ын олимпын оролцогч Ангилал:Оросын олимпын оролцогч Ангилал:ТУХН-ийн олимпын оролцогч Ангилал:1988 оны зуны олимпод оролцогч Ангилал:1992 оны зуны олимпод оролцогч Ангилал:1996 оны зуны олимпод оролцогч Ангилал:Зөвлөлтийн иргэн Ангилал:Оросууд Ангилал:1963 онд төрсөн Ангилал:2007 онд өнгөрсөн
Хөхбулаг
thumb|Хөхбулаг суурингийн гудамж Хөхбулаг (Ергенинский, Көк Булуг) — Халимаг орны Хөтөчнарын районы 847 хүнтэй суурин.
Write-ahead logging
3. Өгөгдлийн өөрчлөлтүүдийг хандалтын лог бүртгэл хийнэ.
Хөхбулаг
Зүүлт
Ангилал:Халимагийн суурин
Write-ahead logging
4. Өгөгдлийн өөрчлөгдсөн утгуудыг бичнэ.]] хандалтууд, уг хандалт болгоноор хийгдсэн өөрчлөлтүүдийг бүгдийг тэмдэглэж бүртгэж авах юм. Энэ аргын хамгийн өргөн хэрэглэгддэг төрөл бол Write-ahead logging юм.
Бүртгэгдсэн лог бүр нь:
Ингэж ажиллаж байгаа системийн давуу тал нь тухайн хадгалах төхөөрөмж, сервэр дээр хэрэглэгчийн хандаж байгаа өгөгдөлд орсон өөрчлөлтөд асуудал гарах үед хариуцах боломжтой, мөн өгөгдлийн бүрэн бүтэн байдал болон түүний аюулгүй байдалд өгч буй баталгааг сайжруулах юм. Алдагдсан хэрэглэгчийн эрхээр нэвтэрсэн этгээдийг тухайн давтагдашгүй дугаар, хаягийн дагуу илрүүлэх боломжуудыг ч зарим системүүд оруулж өгсөн байдаг ба ингэснээр тухайн хандалт авсан өгөгдөлд ямар нэг халдлага гэх мэт зүйлс тохиолдоход өмнөх утгаас нь сэргээх боломжтой юм.
Хөгжилтэй өдөр
«Хөгжилтэй өдөр» — 2015 онд Монгол улсад монгол хэлээр бүтсэн инээдмийн уран сайхны кино.
Ангилал:21-р зууны монгол кино Ангилал:Монгол кинонууд Ангилал:Уран сайхны кино
Ричард Трэвитик
Ричард Трэвитик (Richard Trevithick, 1771 оны 4 сарын 13 – 1833 оны 4 сарын 22) нь Английн Корнволл гүнлигийн харьяат, Британийн зохион бүтээгч, уурхайн инженер хүн байв. Тэрээр 1799 онд анхны өндөр даралтат уурын хөдөлгүүрийг бүтээж, анхны уурын зүтгүүрийг бий болгосон билээ.
Ангилал:Английн зохион бүтээгч Ангилал:1771 онд төрсөн Ангилал:1833 онд өнгөрсөн
Дэчингунгаагийн Доржготов
Дэчингунгаагийн Доржготов (1940 онд Өвөрхангай аймагт төрсөн) -Монгол улсын Шинжлэх ухааны гавьяат зүтгэлтэн, доктор, профессор, Академич. 2022 онд "Чингис хаан" одон хүртсэн.
Д.Доржготов нь 1957-1962 онд ЗХУ-ын М.Ломоносовын нэрэмжит Москвагийн их сургууль д суралцаж, хөрс судлаач-агрохимич мэргэжил эзэмшжээ. Тэр цагаас хойш өдгөө хүртэл Монгол улсын ШУА, Газарзүй геоэкологийн хүрээлэнд эрдэм шинжилгээний ажилтан, салбар, лабораторийн эрхлэгч, 1994-2013 онд захирлаар тасралтгүй 60 шахам жил ажилласан манай улсын нэртэй эрдэмтэн юм.
Д.Доржготов 1974 онд ГЗЦСХ-д хөрс судлалын тасгийг анх үүсгэн байгуулж энэ хугацаанд эрдэм шинжилгээний 20 гаруй сэдэв, төслийг удирдан гүйцэтгэж, хөдөө орон нутагт 50 гаруй удаа хээрийн хайгуул судалгаа зохион байгуулж, манай орны хөрсний гарал үүсэл, ангилал, оношлогоо, хувьсал өөрчлөлт, нөөц хэмжээ, зураглал, тархалтын зүй тогтол, үржил шим, чанарын үнэлгээ, ус-физикийн болон геохимийн шинж, бохирдол, доройтол, нөхөн сэргээлт зэрэг олон талт асуудлыг шинжлэх ухааны үүднээс тайлж шийдвэрлэхэд чиглэгдсэн олон арван бүтээл туурвисны дотор Монголд анхных гэж тооцогдох олон судалгааны ажлын эх суурийг тавьжээ. Тухайлбал, Монгол орны хөрсний ангилал, оношлогоо; Монгол орны хөрсний (М1:2500000, М1:1500000, М1:1000000) зургууд; Монгол орны хөрс-газарзүйн мужлалт; Монгол орны хөрсний нөөц хэмжээ, чанарын үнэлгээ; Монгол орны хөрсний орон зайн (өргөргийн, өндрийн, хотгорын бүсшлийн) тархалтын зүй тогтол; Усны сав газруудын хөрсний ус-физик шинжийн тодорхойлолт, зураглал; Улаанбаатар хот болон зарим дүүргийн хөрсний экогеохими, бохирдлын судалгаа; Хөрсний үржил шим, эвдрэл, доройтол, нөхөн сэргээх чиглэлийн ажлуудыг дурьдаж болно.
Люксембургийн төрийн далбаа
Люксембургийн Төрийн далбаа нь өнөөгийн хэлбэрээрээ 1972 оны 6-р сарын 23-нд албан ёсоор хуульчлан хэрэглэж буй төрийн далбаа юм.
Төрийн далбааны загвар
Люксембургийн төрийн далбаа нь хэвтээ тэнхлэг дагуу, тэнцүү хэмжээ бүхий улаан-цагаан-цэнхэр гурван өнгийн далбаа юм.
Өнөөгийн төрийн далбааны өнгөнүүдийг 1993 оны долоодугаар сарын 27-ны Их Херцогийн Журам дагуу тогтоосон.